I mars 2001 ble det kjent at British Airways praktiserte et regelverk som forbød voksne mannlige passasjerer å sitte ved siden av mindreårige passasjerer, også når barnas foreldre var til stede under flyreisen. Dette førte til anklager om diskriminering. I januar 2010 gikk forretningsmannen Mirko Fischer fra Luxembourg til sak mot flyselskapet. Den 24. juni 2010 fikk han rettens medhold i sitt krav om erstatning fra British Airways, som deretter innførte en ny og annerledes praksis.